11/02/2019 | Administración LocalMunicipal
A Laracha
Bases da convocatoria de proceso selectivo de formación dunha lista de emprego para posibles nomeamentos como funcionario interino no posto de técnico de administración xeral do Concello da Laracha

É obxecto destas Bases regular o procedemento de selección para a creación dunha lista ou bolsa de emprego de candidatos ao nomeamento de persoal funcionario interino para a cobertura de vacante temporal da praza da Escala de Administración Xeral, Subescala Técnica, pertencente ao grupo de clasificación A subgrupo A1, como consecuencia dalgún dos supostos recollidos no artigo 10.1 do Real Decreto Lexislativo 5/2015 de 30 de outubro, polo que se aproba o Texto refundido da Lei do Estatuto Básico do Empregado Público (TREBEP) e no artigo 23 da Lei 2/2015, do 29 de abril, do emprego público de Galicia, sempre que non resulte procedente a provisión en comisión de servizos. As funcións serán as propias da subescala técnica e posto ao que se adscriba consonte á Relación de Postos de Traballo vixente. O funcionario interino que no seu caso sexa nomeado en execución da presente convocatoria, cesará en todo caso cando se produzan calquera das causas previstas no TREBEP e na Lei 2/2015, e cando finalice a causa que deu lugar ao seu nomeamento. As percepcións brutas anuais da praza corresponden a 38.446,20 € ( extras incluidas). Para poder participar no proceso selectivo os aspirantes haberán de reunir, con referencia ao último día do prazo de presentación de instancias, os seguintes requisitos: a) Ser español, sen prexuízo do disposto no artigo 57 do TREBEP. b) Ter cumpridos dezaseis anos de idade e non exceder a idade máxima de xubilación forzosa. c) Estar en posesión do título de Licenciatura/Grado ou equivalente. d) Non estar separado mediante expediente disciplinario do servizo de calquera das Administracións Públicas ou de órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Posuír a capacidade funcional para o desempeño das correspondentes funcións. As instancias, xunto co resto da documentación mínima que os aspirantes deben presentar solicitando participar no proceso selectivo poderán presentarse no modelo ANEXO II, dirixiranse ao sr. Alcalde do Concello da Laracha, e se presentaran no Rexistro Xeral do Concello, en horario de 9:00 a 15:00 horas de luns a venres, no prazo de 20 días naturais contados a partir do día seguinte a súa publicación no Boletín Oficial da Provincia. As bases serán expostas no taboleiro de anuncios municipal e serán publicadas na páxina web do Concello e na sede electrónica. As instancias, xunto coa documentación precisa tamén poderán remitirse na forma prevista no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, así como a través da Sede electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir un fax (981606331) ou un e-mail ao seguinte correo: concello. laracha@fegamp. gal, coa copia da solicitude debidamente rexistrada dentro do prazo de presentación. Xunto á instancia, tamén se presentará: * A Fotocopia do DNI. * A Fotocopia do título requirido na base 2ª. * O Celga 4 ou equivalente (de ser o caso). * O Informe médico (poderá presentarse no prazo de presentación de instancias, ou en todo caso, no momento previo ao nomeamento como funcionario interino) * xustificante do pagamento da taxa por dereito de exame ou documento xustificativo da exención. As persoas aspirantes que acrediten o coñecemento da lingua galega, con carácter previo e da maneira normativamente establecida (mediante a presentación do certificado CELGA 4 ou equivalente), quedarán exentas da súa realización e daráselles por superada esta proba coa cualificación de apto/a. A documentación poderá ser fotocopia, sen ser precisa a copia cotexada; presumirase documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Xunto á instancia e ao resto da documentación que se presente, tamén se achegará o xustificante do pagamento da taxa por dereito de exame que será de 22 euros (segundo o artigo 5º da Ordenanza Fiscal nº 23 do Concello da Laracha) e poderá ser efectuada en calquera das seguintes contas ou pagado mediante tarxeta de crédito/débito no propio rexistro municipal: ABANCA: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ao 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). A presentación da instancia para tomar parte no proceso selectivo supón a aceptación e acatamento de todas e cada unha das bases desta convocatoria, así como o consentimento do solicitante para o tratamento dos seus datos persoais coa finalidade de levar a cabo a selección. Así mesmo, os solicitantes prestan o seu consentimento para que o seu nome e número de documento identificativo sexan comunicados mediante a súa exposición nos taboleiros de anuncios e na páxina web do Concello para todo o relacionado co proceso selectivo. Rematado o prazo de presentación de solicitudes, o sr. Alcalde, mediante resolución aprobará unha lista provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello, na sede electrónica e na web do Concello, relacionándose os aspirantes excluídos coa indicación da causa de exclusión. Os aspirantes excluídos disporán dun prazo de dez días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que se publicará na mesma forma e determinará o lugar, data e hora da celebración do primeiro exercicio, así como a composición do Tribunal de selección. O tribunal cualificador será designado por Resolución da Alcaldía no momento de aprobación das listas definitivas de admitidos/as e excluídos/as Todos/as os/as vogais deberán contar con titulación igual ou superior á esixida como requisito dos aspirantes. O tribunal non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De tódalas reunións que faga o tribunal o/a secretario/a redactará acta. Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias. O tribunal resolverá tódalas dúbidas que xurdan en aplicación das presentes bases así como nos casos non previstos polas mesmas. A efectos de percepción de asistencias, o Tribunal terá a categoría primeira das sinaladas no Real Decreto 462/2002 do 24 de maio, sobre indemnizacións por razón do servizo. A selección realizarase de conformidade co previsto nas presentes bases polo sistema de concurso - oposición libre. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos de forza maior debidamente xustificados e apreciados discrecionalmente polo tribunal. Os aspirantes deberán acreditar a súa personalidade coa exhibición do documento nacional de identidade ou pasaporte. A puntuación definitiva estará determinada pola suma das puntuacións obtidas na fase de oposición (dos aspirantes que a superen) e na fase de concurso. Só se valorará a fase de concurso de aqueles aspirantes que previamente superasen a fase de oposición. Na realización dos exercicios escritos deberá garantirse, sempre que sexa posible, o anonimato dos aspirantes, quedando excluído aquel, que faga anotación ou sinais que o identifiquen. A oposición constará de dous exercicios, de carácter obrigatorio e eliminatorio, que serán os seguintes: 1º. Exercicio. Consistirá en contestar por escrito un cuestionario tipo test de 50 preguntas (e 5 preguntas de reserva), con tres respostas alternativas das que só unha será a correcta, sobre o contido do programa especificado no Anexo I das presentes bases. O tempo máximo para realizar este exercicio será de 90 minutos. Cada resposta correcta sumará 1 punto. Cada resposta incorrecta restará 0,33 puntos. A pregunta non contestada restará 0,10. A puntuación máxima desta fase será de 50 puntos. O aspirante quen non acade 25 puntos será eliminado do proceso selectivo. Non obstante se ningún dos aspirantes acada esta puntuación mínima, e co fin de formar igualmente a bolsa de emprego para posibles nomeamentos de funcionario interino, correspóndelle ao tribunal determinar a puntuación mínima para considerar superado este exercicio.2º. Exercicio. Coñecemento do galego. Consistirá na tradución sen dicionario do castelán ao galego dun fragmento dun texto legal proposto polo tribunal nun tempo máximo de trinta minutos. Quedarán exentas da realización desta proba aquelas persoas que acrediten estar en posesión do CELGA 4 ou equivalente. Este exercicio será cualificado de apto ou non apto. Experiencia profesional, ata un máximo de 10 puntos, que se valorará da seguinte forma: a) Por servizos prestados na Administración local, en postos de igual ou similar natureza (funcionario grupo A1 ou laboral grupo I): 0,20 puntos por cada mes completo de servizos prestados. b) Por servizos prestados en calquera outra Administracion ou entidade publica, en postos de igual ou similar natureza (funcionario grupo A1 ou laboral grupo I): 0,10 puntos por cada mes completo de servizos prestados. Os extremos anteriores acreditaranse mediante certificación expedida polo órgano competente da Administración. que incluan a descricion do traballo realizado. En calquera caso deberase achegar o informe de vida laboral. Non se terán en conta os períodos inferiores ao mes. A puntuación definitiva estará determinada pola suma das puntuacións obtidas na fase de oposición (dos aspirantes que a superen) e na fase de concurso. Só se valorará a fase de concurso de aqueles aspirantes que previamente superasen a fase de oposición. Nos casos de empate prevalecerá a puntuación obtida no primeiro exercicio da fase de oposición. De persistir o empate, resolverase por sorteo ao que poderán asistir os interesados. Na acta da última sesión incluirase a relación dos aspirantes que superaron todas as probas pola orde de cualificación definitiva. O Tribunal elevará dita relación ao Alcalde como proposta para que resolva a súa aprobación como lista/bolsa de emprego para posibles nomeamentos como funcionario interino no posto de técnico de administración xeral do Concello da Laracha. Dita resolución será publicada no taboleiro de edictos en na páxina web do Concello. No prazo de dez días desde a publicación da lista/bolsa de emprego aprobada, os aspirantes integrantes da mesma achegarán ante esta Administración os documentos acreditativos das condicións de capacidade e requisitos esixidos na convocatoria: - Copia cotexada do título esixido nas presentes bases. - Copia cotexada do CELGA 4 ou titulación equivalente que presentaran coa instancia a efectos de exención do segundo exercicio. -Declaración xurada de non estar separado mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado para o exercicio de funcións públicas. - Declaración xurada de non estar incurso en causa de incompatibilidade ou incapacidade. - Certificado médico de non padecer enfermidade nin eiva física que impida o normal desenvolvemento das funcións correspondentes ao posto. Quen dentro do prazo indicado, e salvo os casos de forza maior, non presentasen a documentación ou da mesma se deducise que carecen dalgún dos requisitos esixidos, non poderán ser incluídos na Lista de emprego, quedando anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. Producida algunha das situacións de necesidade de persoal especificadas na base 1ª procederase ao chamamento da persoa a quen corresponda ser nomeado segundo a orde de prelación na lista/bolsa. Tamén se poderá acudir á lista/bolsa para cubrir posibles baixas por incapacidade, vacacións, renuncia ou outras continxencias sobrevidas no candidato con maior puntuación que eventualmente sexa nomeado funcionario/a interino/a. Os chamamentos dos aspirantes faranse mediante notificación electrónica anunciada mediante chamada telefónica entre as 8:00 e as 15:00 horas e o empregado público que os efectúe fará constar mediante dilixencia a súa realización e se tivo ou non resposta, dando un prazo de tres días hábiles para aceptar ou renunciar. En caso de falta de resposta ou renuncia no prazo indicado chamarase ao seguinte clasificado en orde de prelación na lista/bolsa aprobada e así sucesivamente. O aspirante chamado que acepte o nomeamento asinará unha declaración xurada acreditando que segue cumprindo sen variación as condicións de capacidade e requisitos esixidos na convocatoria ou indicando as variacións producidas desde a súa selección. Efectuado polo Alcalde o nomeamento, o aspirante nomeado deberá tomar posesión no prazo de cinco días hábiles a contar desde o seguinte ao de notificación do nomeamento, previa prestación de xuramento ou promesa conforme dispón o Real Decreto 707/1979, de 5 de abril. Mentres non tome posesión do posto e non se incorpore ao posto de traballo, o nomeado non terá dereito a percepción económica de ningunha clase. O funcionario interino que no seu caso sexa nomeado en execución da presente convocatoria, cesará en todo caso cando se produzan calquera das causas previstas legalmente e, en todo caso, cando finalice a causa que deu lugar ao seu nomeamento. A lista/bolsa tendrá unha vixencia de 3 anos dende a súa aprobación sen prexuízo de que se poda prorrogar se o permite a lexislación vixente. Primeira.- Para todo o non previsto nestas Bases será de aplicación supletoria o establecido no TREBEP; na Lei 2/2015, do 29 de abril, do emprego público de Galicia; na Lei 7/1985, de 2 de abril, Reguladora das Bases do Réxime Local, Real Decreto 364/1995 polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de postos de traballo e Promoción Profesional dos Funcionarios Civís da Administración Xeral do Estado e demais lexislación vixente de aplicación. Segunda.- Agás a convocatoria, que se publicará segundo se establece na Base 3ª, os sucesivos actos e comunicacións que se deriven da celebración deste proceso selectivo faranse públicos a través do Taboleiro de Anuncios do Concello, sen prexuízo de que se dea información sobre estas publicacións a través da web municipal. Terceira.- Todos os actos administrativos derivados desta convocatoria e da actuación do Tribunal, poderán ser impugnados polos interesados nos casos e na forma establecidos pola Lei do Procedemento Administrativo Común e normas vixentes concordantes. A Laracha, 6 de febreiro de 2019 O alcalde José Manuel López Varela Tema 1.- A Constitución Española de 1.978: estrutura e contido. Tema 2.- A organización territorial do Estado na Constitución. As Comunidades Autónomas: sistema de distribución de competencias. A Administración Local na Constitución. Tema 3.- O Estatuto de Autonomía de Galicia: estrutura e contido. O Consello de Contas. O Valedor do Pobo. Tema 4.- Réxime local español: A Lei 7/1985, do 2 de abril, de Bases de Réxime Local e a Lei 5/1997, do 22 de xullo, de Administración Local de Galicia. Disposicións xerais. O municipio: territorio, poboación, organización e competencias. A provincia: organización e competencias. Tema 5.- Disposicións comúns á Entidades Locais: réxime de funcionamento, relacións interadministrativas, impugnación de actos e acordos e exercicio de accións. Información e participación cidadanas. Estatuto dos membros das Corporación locais. Tema 6.- A potestade regulamentaria das entidades locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos. A publicación das normas locais. Os Bandos. Tema 7.- Regulamento de Organización, Funcionamento e Réxime Xurídico das entidades locais: Disposicións Xerais. Constitución, vixencia e finalización do mandato corporativo municipal. A organización e funcionamento municipal: o alcalde, os tenentes de alcalde, o pleno, a xunta de goberno local. Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. As comisións informativas. Os grupos políticos. Tema 8.- O Título preliminar da Lei 40/2015, do 1 de outubro, de Réxime Xurídico do Sector Público: Disposicións xerais, principios de actuación e funcionamento do sector público. As relacións interadministrativas. Tema 9.- A Lei 39/2015, do 1 de outubro, do Procedemento Administrativo Común das Administracións Públicas: obxecto e ámbito subxectivo de aplicación. Os interesados no procedemento administrativo: capacidade de obrar, concepto de interesado e representación. Rexistros electrónicos de apoderamentos. Identificación e sinatura dos interesados no procedemento administrativo. Tema 10.- A actividade das Administracións Públicas na Lei 39/2015: normas xerais de actuación, termos e prazos. Tema 11.- O acto administrativo: requisitos e eficacia. A nulidade e anulabilidade do acto administrativo, límites a súa extensión, conversión, conservación e convalidación de actos e trámites. Tema 12.- O procedemento administrativo común: garantías, iniciación, ordenación, instrución e finalización. Tema 13.- A executoriedade dos actos administrativos. A execución forzosa. Medios de execución forzosa. Tema 14.- A revisión dos actos en vía administrativa. A revisión de oficio. Os recursos administrativos: principios xerais, clases e regulación. Tema 15.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Clases de persoal ao servizo das administracións públicas. Dereitos e deberes dos empregados públicos. Dereito á xornada de traballo, permisos e vacacións. Código de conduta. Adquisición e perda da relación de servizo. Planificación de recursos humanos. Estruturación do emprego público. Provisión de postos de traballo e mobilidade. Tema 16.-Lei 2/2015 do 29 de abril, de emprego público de Galicia: ámbito de aplicación. Clases de persoal. Xornada de traballo, permisos, licencias e vacacións. Situacións administrativas. Réxime disciplinario. Especialidades do persoal ao servizo das Entidades Locais Tema 17.- Lei 9/2017 de 8 de novembro de Contratos do sector público: obxecto e ámbito de aplicación. Negocios e contratos excluídos. Delimitación dos tipos contractuais. Contratos suxeitos a regulación harmonizada. Contratos administrativos e contratos privados. Tema 18.- Lei 9/2017 de 8 de novembro de Contratos do sector público. Disposicións xerais sobre contratación no sector público: racionalidade, necesidade, idoneidade e eficiencia na contratación pública. Plazos de duración dos contratos e de execución da prestación. Liberdade de pactose contenido mínimo dos contratos. Perfección e forma dos contratos. Réxime de invalidez. Recurso especial en materia de contratación Tema 19.- Lei 9/2017 de 8 de novembro de Contratos do sector público. Partes no contrato: órganos de contratación. Capacidade e solvencia do empresario. Sucesión na persoa do contratista. Obxecto, presuposto base de licitación, valor estimado prezo do contrato e a súa revisión. Garantías esixibles na contratación do sector público. Tema 20.- Lei 9/2017 de 8 de novembro de Contratos do sector público. Dos contratos das administracións públicas Preparación dos contratos: expediente de contratación. Pregos de cláusulas administrativas e de prescricións técnicas. Adxudicación dos contratos das administracións públicas: normas xerais. Procedemento aberto, procedemento restrinxido, procedementos con negociación, dialogo competitivo, asociación para a innovación, normas especiais aplicables a os concursos de proxectos. Dos efectos, cumprimento e extinción dos contratos administrativos. Tema 21.- Lei 9/2017 de 8 de novembro de Contratos do sector público. Especialidades dos contratos de obra, de concesión de servizos, de suministro e de servizos en relación as actuacións preparatorias, execución, modificación, cumprimento e resolución. A Disposición adicional 2ª e 3ª da Lei 9/2017. Tema 22.- A potestade sancionadora: Concepto e significado. Principios do exercicio da potestade sancionadora na Lei 40/2015, do 1 de outubro, de Réxime Xurídico do Sector Público. Especialidades do procedemento sancionador na Lei 39/2015, do 1 de outubro, do Procedemento Administrativo Común das Administracións Públicas. Tema 23.- A responsabilidade patrimonial da administración pública na Lei 40/2015, do 1 de outubro, de Réxime Xurídico do Sector Público. Especialidades do procedemento de responsabilidade patrimonial na Lei 39/2015, do 1 de outubro, do Procedemento Administrativo Común das Administracións Públicas. Tema 24.- O patrimonio das entidades locais. Bens e dereitos que o conforman. Clasificación dos bens. Bens de dominio público. Bens patrimoniais. Alteración da calificación xurídica dos bens. Adquisición, enaxenación, cesión e permuta. O inventario. Prerrogativas e potestades das entidades locais en relación cos seus bens: as potestades de investigación, deslinde, recuperación de oficio e desahucio administrativo. Desfrute e aproveitamento dos bens. Tema 25.- A expropiación forzosa. Suxeitos, obxecto e causa. O procedemento xeneral. Garantías xurisdicionais. A reversión expropiatoria. Tramitación de urxencia. Tema 26.- A Lei 2/2016, de 10 de febreiro, do Solo de Galicia: réxime das distintas clases e categorías de solo. Tema 27.- A Lei 2/2016, de 10 de febreiro, do Solo de Galicia. O planeamento urbanístico: o plan xeral de ordenación municipal e o planeamento de desenvolvemento: clases e obxecto. Procedemento de elaboración e aprobación. Estudios de detalle e catálogos Tema 28.- A Lei 2/2016, de 10 de febreiro, do Solo de Galicia. A execución do planeamento urbanístico: disposicións xerais. Os sistemas de actuación: disposicións xerais, concepto e clases. Tema 29.- A Lei 2/2016, de 10 de febreiro, do Solo de Galicia. Intervención na edificación e uso do solo: deberes de uso, conservación e rehabilitación, ordes de execución, e declaración de ruina. Licencias urbanísticas e comunicacións previas, procedemento, caducidade. Parcelacións urbanísticas. Disciplina urbanística: inspección, protección da legalidade, infraccións e sancións en materia urbanística Tema 30.- A Lei 19/2013, do 9 de decembro, de Transparencia, Acceso á información pública e bo goberno: obxecto e ámbito subxectivo de aplicación. A publicidade activa. O dereito de acceso á información pública. Réxime de impugnacións. O Consello de transparencia e bo goberno. SOLICITUDE PARA PARTICIPAR NAS PROBAS SELECTIVAS PARA LISTA/BOLSA FUNCIONARIO INTERINO TECNICO ADM. XERAL - Declaro responsablemente non haber sido separado, mediante expediente disciplinario, do servizo de ningunha Administración Pública, nin atoparme inhabilitado para o exercicio da función pública por sentencia firme. - Declaro responsablemente non estar incurso en causas de incompatibilidade de conformidade có disposto na Lei 53/1984, do 26 de decembro, de incompatibilidades do persoal ao servizo das Administracións Públicas. A Laracha,_____ de ___________________ de ________ Sinatura do interesado Sr. Alcalde do Concello da Laracha